Vita:DebrecenPride

message: Kedves Wikipédia ! Kedves Szerkesztők ! A DebrecenPride bemutatkozását légyszí' hagyjátok jóvá és tegyétek fel ! A most látható verzióban súlyos tévedések vannak és egy nyelvhelyességi hiba is van. A DebrecenPride LMBTQI-szervezet, Polgárjogi Társaság az egy tulajdonnév, tehát a Pjt. kezdő betűi is nagyok. A polgárjogi társaság és a polgári jogi társaság az NEM ugyanaz. A polgári jogi társaság egy gyűjtőfogalom, a 10 fős egyesületektől a tőzsdeképes multinacionális részvénytársaságokig mindenki beletartozik. A Pjk-t viszont nem, mert a hatályos jogi szabályozás szerint NEM a Ptk. (2013: V. tv.), hanem egy új jogi kódex (2011: CLXXV. tv.) hatálya alá tartozunk. Magyar elnevezésünk és szervezeti formánk polgárjogi társaság, hivatalos nevünk: DebrecenPride LMBTQI-szervezet, Polgárjogi Társaság. Az Általatok felvitt szövegben egy súlyos nyelvhelyességi hiba van: a  "... DebrecenPride LMBTQI-szervezet, mint Polgárjogi Társaság ..." kifejezések között, a "szervezet" és a "mint" szavak között feltétlenül szükséges a vessző, mely' a mostani - feltett - szövegből kimaradt. Szükségesnek tartjuk konkretizálni, hogy milyen típusú ifjúsági szubkultúrák felé nyitott a DebrecenPride, mert - értelemszerűen - csak balodali, az emberi jogok érvényét elismerő, a társadalmi szabadság eszménye talaján álló szubkultúrákról lehet szó. A bővített szövegverziónkban ezt konkretizáltuk, felsoroltuk. Simon Lehel soha nem volt a DebrecenPride alelnöke, ő a szervezet tudományos referense, munkatársa, LMBTQI jog- és társadalomelmélettel foglalkozik, kutató. De, nem alelnök. A most látható szövegverzióban, mint a Pjt. alelnöke szerepel, mely' nem felel meg a valóságnak. Javításaitokat és intézkedéseiteket előre is köszönöm ! Üdvözlettel és tisztelettel Frajdy Péter Frajdy, a DebrecenPride LMBTQI-szervezet, Polgárjogi Társaság alelnöke 
Kedves Péter,
Köszönjük a kiigazításokat. A Wikipédiának alapelve, hogy az itt közölt állításoknak ellenőrizhető (nyilvános) forrásokból kell származniuk. Ilyen szempontból tehát paradox módon egy szervezet alelnökének ("nem publikus" megjegyzéssel elküldött) kommunikációja semmilyen módon sem képezheti a szervezetről szóló cikk alapát, még akkor sem, ha te nyilván első kézből ismered a releváns tényeket. Amire tehát szükség van, az az, hogy előkerüljenek olyan nyilvános, megbízható források (bírósági bejegyzés, újságcikk, tévéinterjú, könyv, stb.), amelyek alátámasztják a cikkben szereplő tényállításokat. (Pillanatnyilag egy ilyen van, a Humen Online cikke, amely szerint a DebrecenPride "informális csoport", amelynek két alelnöke Frajdy Péter Frajdy és Simon Lehel.) Ha ilyen források nem lelhetők föl, a cikk nem maradhat meg a Wikipédián. -Malatinszky vita 2020. szeptember 17., 16:18 (CEST)
Kedves Malatinszky Szerkesztő ! A DebrecenPride szócikkét kérlek NE töröljétek, pont azért regisztráltunk a Wikipédiára, hogy ezen - a magyar társadalom által igencsak használt - lexikonfelületen is legyen rólunk néhány szó. Alapító okiratunk van, de bírósági bejegyzésünk nincs, mert a polgárjogi társaságok nem minősülnek egyesületeknek, tehát nincs bírósági regisztrációs kötelezettségünk. Ha a mai rezsim megbukik, akkor természetesen bejegyeztetjük majd szervezetünket a Debreceni Törvényszék előtt. A Facebook-oldalunkon minden releváns adat megtalálható, tehát az is hiteles (un. magánhiteles) forrás. A 2017 novemberi megalakulásunkkor a Hajdu Online és az Identitás LMBT Magazin is írt rólunk, de időközönként tudósít rendezvényeinkről a Debrecíner nevű online újság is. Ugyanakkor, addig is kérlek, hogy a mostani - nyelvhelyességi hibát és jogi tévedést is tartalmazó verziót javítsátok át az általam elküldött szövegverzióra ! Köszönettel Frajdy  
Én értem, hogy miért szeretnétek, hogy a DebrecenPride-ról cikk legyen a Wikipédián. Ezzel együtt, a megmaradás elengedhetetlen feltétele, hogy legyenek olyan konkrét források, amelyek a DebrecenPride-tól függetlenek, és amelyek részletekbe menően taglalják a DebrecenPride-ot. Egyet már találtam, a Humen fent említett cikkét. Kéne még néhány. A cikk megmaradásához tehát azzal tudsz a leginkább hozzájárulni, hogy adsz néhány linket ilyen forrásokra.
Továbbra sem értem a "polgárjogi társaság" szókapcsolat szerepét. Ez csak egyszerű része a neveteknek, vagy valamilyen szervezeti kategória (mint a "párt" vagy a "részvénytársaság") amelybe a DebrecenPride beletartozik? Az utóbbi esetben be kell valljam, hogy én ilyen kategóriát nem ismerek (ez persze lehet az én hibám), sőt, az általad hivatkozott 2011: CLXXV. tv. (amit teljes terjedelmében pl. itt lehet elolvasni) sem tartalmazza a "polgárjogi" karaktersort.
Végül megkérlek, hogy a hozzászólásaid végére tegyél négy hullámvonalat (~~~~). Ezt a rendszer dátumozott aláírássá alakítja, ami aztán  megkönnyíti a beszélgetés követését. --Malatinszky vita 2020. szeptember 17., 18:15 (CEST)

message: Törlési megbeszélés eredményeképpen törölve.  Gg. AnyÜzenet 2020. október 27., 10:25 (CET)
thread_title:  Törlési megbeszélés eredménye